Մինչդեռ սեռերի հավասարության սկզբունքներն ամրագրված են նաեւ ՀՀ աշխատանքային օրենսգրքում, որտեղ նշված է, որ աշխատանքային հարաբերությունների կողմերը իրավահավասար են` անկախ նրանց սեռից, ռասսայից, ազգությունից, լեզվից, ծագումից, ամուսնական վիճակից եւ ընտանեկան դրությունից եւ աշխատողի գործնական հատկանիշների հետ չկապված այլ հանգամանքներից: Բացի դրանից` աշխատանքային գործակալություններից արված մեր հարցումները եւս մեզ թույլ են տալիս փաստելու, որ իրականությունն այլ է. առաջարկվող աշխատանքները կանանց առավել հարմար են, եւ ըստ վիճակագրության` կանայք ավելի հեշտ են աշխատանք գտնում, պատճառը հարմարվողականությունն է. փաստում են գործակալությունների աշխատակիցները: Հայկական ընտանիքներում գենդերային հավասարության մասին էթնոհոգեբան Կարինե Նալչաջյանի տեսակետը խիստ ավանդական է. «Ես դեմ չեմ եվրոպական արժեքների յուրացմանը, բայց յուրացնելուց առաջ հարկ է մտածել, թե դա պետք է մեզ, թե` ոչ. այդ գաղափարախոսությունները մեզ հարիր չեն, դրանք սպառնում են մեր ընտանիքների կայունությանը»: